Lav et referat af nedenstående tekst:

Tekst:
To lejligheder i Frederikshavn blev tirsdag eftermiddag hærget af en brand. Lejlighederne ligger i et rækkehus i Engparken i den nordvestlige del af byen. Frederikshavn Kommunale Redningsberedskab blev tilkaldt klokken 13.54, da flammer havde fået fat i to skure efter brug af en ukrudtsbrænder. Da brandfolkene nåede frem, havde ilden bredt sig til de to lejligheder i rækkehuset, fortæller indsatsleder Bo Isaksen fra Frederikshavn Kommunale Redningsberedskab. - Den ene lejlighed er sandsynligvis ubeboelig, og det gælder måske også den anden. Derudover har en tredje lejlighed fået røgskader, siger Bo Isaksen. Brandfolkene fik hurtigt kontrol over flammerne, og kunne efter en times slukningsarbejde begynde at forlade stedet.

Referat:
Der udbrød tirsdag eftermiddag brand i et rækkehus i Frederikshavn. Branden bredte sig til to lejligheder i rækkehuset.